|  |
| --- |
| **RĪGAS TEHNISKĀ UNIVERSITĀTE** |
| **DATORZINĀTNES UN INFORMĀCIJAS TEHNOLOĢIJAS FAKULTĀTE** |
| **INFORMĀCIJAS TEHNOLOĢIJAS INSTITŪTS** |
|  |
| **NORĀDĪJUMI NOSLĒGUMA DARBA NOFORMĒŠANAI**  **STUDIJU PROGRAMMĀ**  **„INFORMĀCIJAS TEHNOLOĢIJA”** |
|  |
| RĪGA – 2016 |

Norādījumi noslēguma darba noformēšanai studiju programmā „Informācijas tehnoloģija” / Izstr. L. Aleksejeva, J. Grabis, J. Merkurjevs I. Upīte. Rīga: RTU, 2015. 20 lpp.

Darbu noformēšanas norādījumi paredzēti RTU Informācijas tehnoloģijas institūta studentiem, kuri izstrādā noslēguma darbus (bakalaura, maģistra darbus, inženierprojektus) studiju programmā „Informācijas tehnoloģija”, kā arī šo darbu vadītājiem.

Šie norādījumi balstās uz RTU pieņemtajiem “Norādījumiem studiju noslēguma darbu noformēšanai” (Rīga: RTU, 2014).

Norādījumus izstrādājuši:

Dr. sc. ing. asoc. prof. L. Aleksejeva,

Dr. sc. ing. prof. J. Grabis,

Dr. habil. sc. ing. prof. J. Merkurjevs,

Mg. sc. ing. biroja vadītāja I. Upīte.

Norādījumi apspriesti un apstiprināti ITI Padomes sēdē 2016. gada 12. februārī.

© Rīgas Tehniskā universitāte, 2016.g.

**SATURS**

1. VISPĀRĒJIE NORĀDĪJUMI 4

2. TEKSTA NOFORMĒŠANA 5

2.1. Teksta sakārtošana 5

2.2. Sadaļu sakārtošana un numerācija 5

2.3. Sadaļu virsraksti 6

2.3.1. Nodaļas virsraksts 6

2.3.2. Apakšnodaļas virsraksts 6

2.3.3. Punktu virsraksts 6

2.3.4. Apakšpunktu virsraksts 7

3. ILUSTRĀCIJAS 7

4. TABULAS 8

5. FORMULAS 9

6. IZMANTOTĀ LITERATŪRA 9

7. PIELIKUMU NOFORMĒŠANA 11

PIELIKUMI 12

1. pielikums. Noslēguma darba vāks 13

2. pielikums. Noslēguma darba titullapa 14

3. pielikums. Satura rādītāja paraugs 15

4. pielikums. Atsauču noformēšana 16

# VISPĀRĒJIE NORĀDĪJUMI

Norādījumos ir aprakstītas vispārīgās prasības Informācijas tehnoloģijas studiju programmas noslēguma darba - bakalaura darba, maģistra darba, diplomdarba, diplomprojekta, inženierprojekta, kvalifikācijas darba – tekstuālās daļas noformējumam. Prasības darba struktūrai un apjomam nosaka Informācijas tehnoloģijas institūts, atbilstoši ITI Nolikumiem par bakalaura[[1]](#footnote-1) un maģistra[[2]](#footnote-2) darbu izstrādāšanu.

Noslēguma darbu raksta pareizā latviešu valodā, ievērojot pareizrakstības un gramatikas likumus un lietojot informācijas tehnoloģijas nozares terminus latviešu valodā.

Noslēguma darba noformējumam jāatbilst zinātnisku manuskriptu un projektu dokumentācijas noformēšanas vispārpieņemtajiem noteikumiem, kas jāievēro, sagatavojot manuskriptus iespiešanai.

Darbu noformē datorrakstā uz A4 formāta balta papīra lapām, kuras apdrukā no vienas puses, izdrukai lietojot lāzerprinteri vai tintes printeri.

Lapas numurē ar arābu cipariem ("Times New Roman" 12. lieluma), kurus raksta centrēti lapas apakšā. Svītriņas pirms un pēc cipara neizmanto. Lapu skaitīšanu sāk ar titullapu, taču uz titullapas numuru neraksta. Lappušu numurus neraksta arī uz uzdevuma lapas, anotācijas un virsrakstu lapām, ja uz tām ir tikai daļas (sadaļas) numurs un nosaukums, lai gan kopējā lappušu skaitā tās ietilpst.

Darba sadaļas sakārto šādā secībā: titullapa, darba uzdevuma lapa, anotācijas (latviešu un angļu valodā), saturs, ievads, darba pamatsadaļas, literatūra, pielikums(i), darba novērtējuma lapa.

# TEKSTA NOFORMĒŠANA

## Teksta sakārtošana

Darba vāku, titullapu un satura rādītāju noformē atbilstoši pielikumā dotajiem paraugiem. Vāka noformēšanas paraugu skat. 1. pielikumā, titullapas noformēšanas paraugu skat. 2. pielikumā un satura rādītāja noformēšanas paraugu skat. 3. pielikumā.

Darbu aizstāvēšanai iesniedz elektroniskā un papīra formā. Papīra formā darbu iesniedz iesietu cietajos vākos. Darba aizmugures vākam ieteicams piestiprināt aploksni atsauksmes, recenzijas vai citu, ar darbu saistītu, dokumentu ievietošanai.

Tekstu raksta A4 formāta lapās (augstums – 29,4 cm, platums – 21 cm) ar „*Normal margins*” iestatījumu: attālums no lapas kreisās un labās malas – 3,18 cm, attālums no lapas augšējās un apakšējās malas – 2,54 cm.

Datorsalikumam izmanto "Times New Roman" 12. lieluma burtus ar pusotru intervālu (1,5 lines) starp rindiņām[[3]](#footnote-3).

## Sadaļu sakārtošana un numerācija

Darbā var būt izdalītas šādas sadaļas: 1. līmenis – nodaļa, 2. līmenis – apakšnodaļa, 3. līmenis – punkts.

Katru nodaļu sāk jaunā lappusē. Nodaļu nosaukumus raksta ar lielajiem burtiem, apakšnodaļu – ar mazajiem burtiem un lielo sākuma burtu. Virsraksta attālums no iepriekšējā teksta ir 12 punkti.

Darba galvenās sadaļas numurē un piešķirtos numurus raksta pirms sadaļas virsraksta. Nodaļas numurē ar arābu cipariem ar punktu beigās, piemēram: 1., 2. utt. Apakšnodaļas numurē attiecīgās nodaļas ietvaros ar diviem arābu cipariem, piemēram: 1.2., 2.3. utt. Apakšnodaļas virsraksts un teksts seko uzreiz pēc iepriekšēja teksta tajā pašā lappusē.

Ja apakšnodaļa sastāv no vairākiem punktiem, tad tos numurē attiecīgās apakšnodaļas ietvaros ar trim arābu cipariem, piemēram: trešās nodaļas otrās apakšnodaļas punkti tiks numurēti 3.2.1., 3.2.2. utt. Precīzāku informāciju skat. . apakšnodaļā. Punktu numurus norāda pirms punkta teksta. Dziļāku numerācijas hierarhiju nav ieteicams veidot.

* Anotācijām, saturam, ievadam, secinājumiem un priekšlikumiem, literatūras sarakstam kārtas numurus nepiešķir[[4]](#footnote-4).
* Rindkopas pirmo rindiņu sāk ar atkāpi. Rindkopas kārto bez atstarpēm.
* Ja darba teksta sadaļās paredzēts veidot sarakstus, to apzīmējumam lieto aizzīmi (*bullets*) • vai ciparus (*numbering*).
* Saraksta punktu numerācijai var izmantot vai nu arābu ciparus ar punktu vai iekavu, piemēram: 1., 2. vai 1), 2) utt., vai arī lielos latīņu burtus ar punktu vai mazos burtus ar iekavu, piemēram: A., B. vai a), b) utt.
* Tekstu aiz punkta sāk ar lielo burtu, bet aiz iekavas – ar mazo burtu.

## Sadaļu virsraksti

Virsrakstu rakstīšanai ir ieteicams lietot MS Word stilus *Heading 1* (nodaļām), *Heading 2* (apakšnodaļām) utt. Tas nodrošina automātisku satura rādītāja izveidošanu.

* Virsraksta attālums no iepriekšējā un turpmākā teksta ir 12 punkti.
* Virsrakstos vārdus pārnest nav atļauts.
* Virsrakstus nepasvītro, tā beigās punktu neliek.

### Nodaļas virsraksts

Nodaļu (pirmā līmeņa) virsrakstus raksta ar izceltiem **1. LIELAJIEM BURTIEM** (Bold, 14. lielums, novietojums – lapas vidū). Katru nodaļu sāk ar   
jaunu lappusi.

### Apakšnodaļas virsraksts

Apakšnodaļu (otrā līmeņa) virsrakstus raksta ar izceltiem **1.2. Mazajiem burtiem** un lielo sākuma burtu (**Bold**, 14. lielums, novietojums – lapas vidū).

### Punktu virsraksts

Punktu (trešā līmeņa) virsrakstus raksta ar izceltiem ***1.2.1. Mazajiem burtiem*** un lielo sākuma burtu (**Bold**, *Italic*, 13. lielums, novietojums – lapas kreisajā malā).


### Apakšpunktu virsraksts

Ja nepieciešams, teksta strukturizēšanai iespējams izmantot arī 4. līmeņa sadalījumu – apakšpunktus ar nosaukumiem, bet tos nekļauj satura rādītājā.

Apakšpunktu (ceturtā līmeņa) virsrakstus raksta ar izceltiem ***1.2.1.1. Mazajiem burtiem*** un lielo sākuma burtu (**Bold**, *Italic*, 12. lielums, novietojums – lapas kreisajā malā).

# ILUSTRĀCIJAS

Darbā ievietoto ilustrāciju – fotogrāfiju, shēmu, grafiku, diagrammu un tml. – apzīmēšanai izmanto vienu un to pašu terminu "attēls". Attēli tiek numurēti nodaļas ietvaros, un katram no tiem ir jābūt savam nosaukumam. Attēla numuru un nosaukumu raksta simetriski zem ilustrācijas. Nosaukumu raksta treknrakstā ar maziem burtiem un lielo sākuma burtu, bez punkta nosaukuma beigās. Trešajā nodaļā ievietota pirmā pēc kārtas attēla paraksta piemērs (. att.):



3.. att. **Bakalaurantu un maģistrantu stipendiju piešķīrumi pa nozarēm**

* Ja attēlam vajadzīgi paskaidrojumi, tos raksta zem nosaukuma (paskaidrojumus var rakstīt, lietojot mazāka izmēra fontu).
* Tekstā, kura ilustrēšanai izmantots attēls, attiecīgā vietā jādod uz to atsauce, piemēram: “... uzskatāmi ilustrē 3.2. attēlā dotais zīmējums...” vai "3.2.att. sniegts...". Turklāt, atsaucei uz ilustrāciju pirmoreiz jāparādās pirms attēla.
* Ieteicams attēlus izveidot un iekļaut tekstā kā veselus objektus, proti, caur izvēlni *Insert→Object→Microsoft Visio* vai iekļaut attēlu no citiem grafiskiem redaktoriem.
* Ja attēls (vai tabula) ir ņemts no kāda avota, tad tas jāiekļauj bibliogrāfijas sarakstā un attiecīgajā vietā obligāti jāuzrāda atsauce uz oriģinālo bibliogrāfijas avotu.

# TABULAS

Darbā ievietotās tabulas tiek numurētas, un katrai no tām ir jābūt savam nosaukumam. Tabulas nosaukumu raksta simetriski virs tabulas ar izceltiem mazajiem burtiem un lielo sākuma burtu (**Bold**, 12. lielums, novietojums – lapas vidū), bez punkta nosaukuma beigās. Nosaukumu nepasvītro. Tabulas nosaukumā vēlams izvairīties no komatiem.

Zemāk redzams darba ceturtajā nodaļā ievietotas pirmās pēc kārtas tabulas apraksta piemērs (. tab.).

4.1. tabula

**Tradicionālie saīsinājumi, kurus noslēguma darbā nav nepieciešams atšifrēt**

| N.p.k. | Saīsinājums | Atšifrējums |
| --- | --- | --- |
| 1. | lpp. | lappuse |
| 2. | n.p.k. | numurs pēc kārtas |
| 3. | sk. vai skat. | skatīt |
| 4. | š.g. | šā gada; šī gada |
| 5. | t.i. | tas ir |
| 6. | u.c. | un citi |
| 7. | u.tml. | un tamlīdzīgi |
| 8. | utt. | un tā tālāk |

* Tabulas numurē tikai nodaļas ietvaros ar arābu cipariem, piemēram, 1.1. tabula, 2.3. tabula, utt. Tabulas numuru raksta labajā pusē virs tabulas nosaukuma.
* Tekstā attiecīgā vietā jādod atsauce uz tabulu, piemēram: “… kā rāda 4.1. tabulas dati...”
* Atsaucei uz tabulu pirmoreiz jāparādās pirms tabulas.
* Tukšā tabulas rindā (ailē, šūniņā) ievelk svītriņu vai daudzpunkti.
* Tabulas galvenei jābūt iezīmētai kā *Header Row*. Ja tabula aizņem vairākas lapaspuses, galveni atkārto.

# FORMULAS

Darbā ievietotās matemātiskās formulas iekļauj tekstā, taču katru no tām raksta savā atsevišķā rindiņā. Formulas numurē nodaļas ietvaros ar arābu cipariem, kurus raksta aiz formulas rindiņas labajā pusē, piemēram (1.1), (2.3) utt.

Numuru ieslēdz parastajās (apaļās) iekavās un raksta vienā rindā ar formulu lapas labajā malā. Aiz formulas kārtas numura punktu neliek, piemēram:

|  |  |  |  |  |
| --- | --- | --- | --- | --- |
| , | | | | (5.1) |
| kur |  | – | nepieciešamais materiāla daudzums gadā, kg; | |
|  |  | – | materiāla patēriņa norma, kg/gab.; | |
|  |  | – | gada ražošanas apjoms, gab. | |

* Ja formula aizņem vairākas rindiņas, numuru raksta pēdējās rindiņas labajā pusē.
* Formula parasti ir teikuma neatņemama daļa, un tajā teikumā korekti jālieto pieturzīmes.
* Tekstā, atsaucoties uz kādu no formulām, tās numuru raksta tāpat kā aiz formulas – apaļajās iekavās, piemēram: "Izmantojot formulu (5.1) …".
* Atsaucei uz formulu pirmoreiz jāparādās pirms formulas.
* Ja darbā (nodaļā) ir tikai viena formula, tad to atbilstoši numurē.
* Formulā izmantotajiem simboliem jābūt atšifrētiem eksplikācijā, kuru raksta tūlīt aiz formulas, pirmo rindiņu sākot ar vārdu "kur". To raksta lapas kreisajā malā, kolu aiz tā neliek.
* Simboliem / atšifrējumiem tekstā / eksplikācijā jāizskatās tāpat kā pašā vienādojumā.
* Formulu un vienādojumu rakstīšanai obligāti jāizmanto formulu redaktors, piemēram, *Microsoft Equation* vai *Math Type Equation*.

# IZMANTOTĀ LITERATŪRA

**Izmantotās literatūras** **sarakstā** jāiekļauj visi tie informācijas avoti, kurus darba autors ir izmantojis noslēguma darba izstrādāšanā. Izmantotās literatūras avotu aprakstu apkopojumu ar virsrakstu ***Izmantotās literatūras saraksts*** ievieto darba beigās pēc ***Secinājumiem***.

Ja darbā ir atreferēts, citēts vai citādi tieši vai netieši izmantots materiāls no kādas grāmatas vai cita avota, tad tekstā ir jāatsaucas uz šo avotu. Darba autora pienākums ir precīzi norādīt informācijas avotu un autoru. Pareizi noformēta atsauce informē lasītāju par to, kādus avotus autors izmantojis rakstot darbu, un palīdz lasītājam sameklēt citēto materiālu. Atsauču noformēšanas pamatā ir divi elementi – atsauce tekstā un izmantotās literatūras saraksts jeb bibliogrāfija. Pastāv dažādas norādījumu sistēmas (stili) atsauču noformēšanai.

Latvijā publicētajiem izdevumiem bibliogrāfiskās norādes ir ieteicams veidot atbilstoši Valsts standarta LVS ISO 690:2010 prasībām[[5]](#footnote-5). Šis stils atsauci tekstā ļauj norādīt vairākos veidos. Divi no tiem ir šādi:

* 1. aiz izmantotā materiāla kvadrātiekavās norāda avota kārtas numuru, piemēram, [1], [2], [2, 6] vai [3–5], bet pašus avotus literatūras sarakstā sakārto pieminēšanas kārtībā vai alfabētiskā secībā un numurē ar arābu cipariem;
  2. aiz izmantotā materiāla iekavās norāda autorus un darba izdošanas gadu, piemēram, (Šenfelde 2012) vai (Šenfelde 2012, 16.lpp.), ja nepieciešams norādīt arī lappuses numuru. Pašus avotus literatūras sarakstā sakārto alfabētiskā secībā pēc pirmā autora uzvārda vai darba nosaukuma, ja autors nav norādīts.
* Vispirms alfabētiskā kārtībā sakārto visus literatūras avotus, kas pieder pie latīņu rakstības neatkarīgi no valodas, kādā tie rakstīti. Pēc tam seko kirilicā vai kādā citā rakstībā rakstītie izmantotie literatūras avoti.
* Izmantotos literatūras avotus apraksta valodā, kādā tie ir sarakstīti. Bibliogrāfiju ievieto darba beigās pirms pielikumiem.

Dažādās zinātnes nozarēs pieņemti savi atsauču noformēšanas stili, piemēram, IEEE stils inženierzinātnēs un Hārvardas stils humanitārajās zinātnēs. Galvenais nosacījums noformējot atsauces ir nejaukt stilus un konsekventi ievērot vienu, vēlams darbā arī norādīt, kāds stils tiek lietots. Atsauču organizēšanai un noformēšanai iespējams izmantot bezmaksas programmatūru, piemēram, Mendeley, kā arī Microsoft Word iebūvēto atsauču rīku.

RTU Zinātniskās bibliotēkas sagatavotie bibliogrāfijas aprakstīšanas pamatprincipi dažādiem publikāciju veidiem, kas atbilst valsts standartam LVS ISO 690:2010, ir sniegti 4. pielikumā.

# PIELIKUMU NOFORMĒŠANA

Dažādus palīgmateriālus, kas neiekļaujas darba pamatsaturā, pievieno darbam kā pielikumus ar kopīgu virsrakstu PIELIKUMI uz atsevišķas lapas (horizontāli un vertikāli pa vidu).

* Katru pielikumu sāk ar jaunu lapu, lapas labajā augšējā stūrī uzrādot tā kārtas numuru, piemēram: 1. pielikums, 2. pielikums utt. Zem šā uzraksta, nākamās rindiņas vidū, raksta pielikuma nosaukumu. Pielikuma nosaukumu raksta ar izceltiem burtiem (Bold, lieliem vai maziem) simetriski tekstam.
* Ja pielikumā ir lietderīgi pievienot kādu svešvalodā izstrādātu informatīvi normatīvo materiālu, tad to nav nepieciešams tulkot valsts valodā (drīkst pievienot oriģinālvalodā).
* Ja darbam ir viens pielikums, tad kopīgu virsrakstu PIELIKUMI neraksta un pielikumam numuru nepiešķir.
* Tekstā attiecīgā vietā jādod atsauce uz pielikumu, piemēram: 1. pielikumā pievienoti dati par...

PIELIKUMI

1. pielikums. Noslēguma darba vāks

|  |
| --- |
| **RĪGAS TEHNISKĀ UNIVERSITĀTE** |
| **<NOSLĒGUMA DARBA VEIDS>**  (no saraksta: bakalaura darbs, maģistra darbs, diplomdarbs, diplomprojekts, inženierprojekts, kvalifikācijas darbs) |
| RĪGA <20….> |

2. pielikums. Noslēguma darba titullapa

|  |
| --- |
| **RĪGAS TEHNISKĀ UNIVERSITĀTE** |
| <fakultātes nosaukums>  <par studiju programmas īstenošanu atbildīgās struktūrvienības (institūta, katedras) nosaukums> |
| **<studējošā vārds, uzvārds>**  <bakalaura/maģistra akadēmisko/profesionālo, pirmā/otrā līmeņa studiju programmas> students, stud. apl. nr. <.......> |
| **<DARBA/PROJEKTA TEMATIKAS NOSAUKUMS>** |
| **< BAKALAURA/MAĢISTRA DARBS, DIPLOMDARBS, DIPLOMPROJEKTS, INŽENIERPROJEKTS,**  **KVALIFIKĀCIJAS DARBS>** |
| Zinātniskais vadītājs  <zinātniskais grāds, akadēmiskais amats>  <vārds, uzvārds> |
| RĪGA <20….> |

3. pielikums. Satura rādītāja paraugs

SATURS

IEVADS . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 5

1. PIRMĀ LĪMEŅA (NODAĻAS) VIRSRAKSTS. . . . . . . . . . . . . . . . . . . . . . . . . . 6

* 1. Otrā līmeņa (apakšnodaļas) virsraksts. . . . . . . . . . . . . . . . . . . . . . . . . . . . . 7

1.1.1. Trešā līmeņa (punkta) virsraksts . . . . . . . . . . . . . . . . . . . . . . . . . . . . 8

1.1.2. Trešā līmeņa (punkta) virsraksts . . . . . . . . . . . . . . . . . . . . . . . . . . . . 9

2. PIRMĀ LĪMEŅA (NODAĻAS) VIRSRAKSTS . . . . . . . . . . . . . . . . . . . . . . . . 10

* 1. Otrā līmeņa (apakšnodaļas) virsraksts . . . . . . . . . . . . . . . . . . . . . . . . . . . . 12

2.1.1. Trešā līmeņa (punkta) virsraksts . . . . . . . . . . . . . . . . . . . . . . . . . . . 16

2.1.2. Trešā līmeņa (punkta) virsraksts. . . . . . . . . . . . . . . . . . . . . . . . . . . . 30

…

REZULTĀTI UN SECINĀJUMI . . . . . . . . . . . . . . . . . . . . . . . . . . . . . . . . . . . . . . 72

IZMANTOTĀS LITERATŪRAS SARAKSTS . . . . . . . . . . . . . . . . . . . . . . . . . . . . 75

PIELIKUMI. . . . . . . . . . . . . . . . . . . . . . . . . . . . . . . . . . . .. . . . . . . . . . . . . . . . . . . 80

1. pielikums. Pielikuma virsraksts . . . . . . . . . . . . . . . . . . . . . . . . . . . . . . . . . . . 81

2. pielikums. Pielikuma virsraksts . . . . . . . . . . . . . . . . . . . . . . . . . . . . . . . . . . . 82

4. pielikums. Atsauču noformēšana

**LVS ISO 690:2010** *[adaptēts]*

**1. ZINĀTNISKĀ MONOGRĀFIJA / MĀCĪBU GRĀMATA / LEKCIJU KONSPEKTS**

Autora uzvārds**,** Iniciāļi**.,** Nākamā autora uzvārds**,** Iniciāļi**.** *Nosaukums oriģinālvalodā* *(Slīprakstā)***.** Izdevums**.** Daļa (sējums)**.** Izdošanas vieta**:** Izdevējs**,** gads**.** Lappušu skaits**.** Pieejams: doi**:[[6]](#footnote-6)**

Author**.** *Title* *(Italic[[7]](#footnote-7))***.** Edition**.** Volume (if more than one)**.** Place**:** Publisher**,** date**.** Pages**.** Available from: doi**:**

* ***Ja autoru skaits ir lielāks par četriem, tad aiz ceturtā autora jāieraksta "u.c." vai "et al."***

**Piemēri:**

Šenfelde, M. *Makroekonomika.* 4. izd. Rīga: RTU izdevniecība, 2012. 244 lpp.

Barkans, J., Zalostiba, D. *On the Global Climate Change*. Riga: RTU Publishing House, 2010. 82 p.

Djukendžijevs, J. *Cilvēka balsta-kustību un manipulāciju aparāta protezēšana*. 1. daļa, 2. sēj., 6. grām. Rīga, 2000. 164 lpp.

Platais, I., Graudiņš, P. *Gāzapgāde.* 2. daļa. Dabasgāzes gāzapgādes sistēmu izveide, ierīkošana un apkalpe. Rīga: RTU, 2008. 219 lpp.

Маталин, А.А. *Технология машиностроения*. Ленинград: Машиностроение, 1985. 512 с.

**2. PROMOCIJAS DARBS**

Autora uzvārds**,** Vārds**.** *Nosaukums oriģinālvalodā* *(slīprakstā)***.** Promocijas darbs**.** Izdošanas vieta**:** Izdevējs**,** gads**.** Lappušu skaits**.**

**Piemērs:**

Poļaka, Inese. *Klašu blīvuma struktūras izmantošana lēmumu koku klasifikatoru ansambļu evolucionārajā indukcijā*. Promocijas darbs. Rīga: RTU, 2014. 141 lpp.

**3. PROMOCIJAS DARBA KOPSAVILKUMS**

Autora uzvārds**,** Vārds**.** *Nosaukums latviešu valodā* *(slīprakstā)***.** Promocijas darba kopsavilkums**.** Izdošanas vieta**:** Izdevējs**,** gads**.** Lappušu skaits**.**

Author**.** *Title of the theses* *(Italic)***.** Summary of Promotion Thesis**.** Place**:** Publisher**,** date**.** Pages**.**

**Piemēri:**

Poļaka, Inese. *Klašu blīvuma struktūras izmantošana lēmumu koku klasifikatoru ansambļu evolucionārajā indukcijā*. Promocijas darba kopsavilkums. Rīga: RTU Izdevniecība, 2014. 38 lpp.

Poļaka, Inese. *Evolutionary Induction of Decision Tree Classifier Ensembles using Class Density Structure*. Summary of Promotion Thesis. Riga: RTU Press, 2014. 37 p.

**4. RAKSTS KONFERENČU TĒŽU KRĀJUMĀ /  
RAKSTS PILNA TEKSTA KONFERENČU RAKSTU KRĀJUMĀ**

Autora uzvārds**,** Iniciāļi**.,** Nākamā autora uzvārds**,** Iniciāļi**.** Raksta nosaukums oriģinālvalodā**. No:** *Krājuma un konferences nosaukums***,** *Valsts***,** *Pilsēta***,** *Datums* *(slīprakstā)***.** Daļa (sējums)**.** Izdošanas vieta**:** Izdevējs**,** gads**,** lappuses**.** Pieejams: doi**:**

Author**.** Title of the conference paper**.** **In:** *Title of the conference Proceedings/Abstracts book (incl. conference name)*, *Place and date of conference* *(Italic)***.** Volume (if more than one)**.** Place**:** Publisher**,** date**,** page numbers**.** Available from: doi**:**

**Piemēri:**

Braučs A., Grabis J. Darba virsmu un spēļu tipa lietotnes izstrādes metodes. No: *Vadības informācijas tehnoloģijas: 52. RTU studentu zinātniskās un tehniskās konferences rakstu krājums, Latvija, Rīga, 2011. g. aprīlis.* Rīga: RTU Izdevniecība, 2011, 87. lpp.

Zicans, J., Kalnins, M., Bledzki, A.K., Jablonskis, I., et al. Tensile Properties of Irradiated Binary Heterogeneous Blends Based on Poly (ethylene terephtalate) and Polyethylene. In: *Materials Engineering & BALTTRIB* − *2001: Materials of the X–th International Baltic Conference*, *Latvia, Jurmala, 27*−*28 September 2001*. Riga: RTU Publishing House, 2001, pp. 120−121.

**5. PUBLIKĀCIJA ZINĀTNISKO RAKSTU KRĀJUMĀ**

Autora uzvārds**,** Iniciāļi**.,** Nākamā autora uzvārds**,** Iniciāļi**.** Raksta nosaukums oriģinālvalodā**. No:** *Krājuma nosaukums* *(slīprakstā)***.** Daļa (sējums)**.** Izdošanas vieta**:** Izdevējs**,** gads**,** lappuses**.** Pieejams: doi**:**

Author of the article**.** Article title**. In:** *Title of the book (Italic)***.** Volume (if more than one)**.** Place**:** Publisher**,** date**,** page numbers**.** Available from: doi**:**

**Piemēri:**

Zigmunde, A., Ķestere, I. Latvijas Universitātes Pedagoģijas nodaļas pirmsākumi, studiju process, mācībspēki un studenti. No: *Pedagoģijas vēsture: 15 jautājumi: Zinātnisko rakstu krājums*. Rīga: RaKa, 2010, 176.−203. lpp.

Počs, R. Regulations and Requirements for Development of Promotion Theses in Latvia. In: *Overcoming the Hindrance in Writing Doctoral Theses: Collection of Scientific Articles*. Riga: RTU Publishing House, 2009, pp. 7−25.

**6. NODAĻA ZINĀTNISKAJĀ MONOGRĀFIJĀ**

Autora uzvārds**,** Iniciāļi**.,** Nākamā autora uzvārds**,** Iniciāļi**.** Raksta nosaukums oriģinālvalodā**. No:** Monogrāfijas autora vai redaktora uzvārds**,** Iniciāļi**.** *Monogrāfijas nosaukums* *(slīprakstā)***.** Izdevums**.** Daļa (sējums)**.** Izdošanas vieta**:** Izdevējs**,** gads**,** lappuses**.** Pieejams: doi**:**

Author of chapter**.** Chapter title**. In:** Author or editor of book**.** *Title of book* *(Italic)***.** Edition**.** Volume (if more than one)**.** Place**:** Publisher**,** date**,** page numbers**.** Available from: doi**:**

**Piemēri:**

Ketners, K. Nodokļu evolūcija. No: Krastiņš, A., Andrējeva, V., Ketners, K. *Ievads nodokļu administrēšanas specialitātē*. Rīga: RTU Izdevniecība, 2007,   
10.−16. lpp.

Merkuryev, Yu., Burinskiene, A., Merkuryeva, G. Warehouse Order Picking Process. In: Yu. Merkuryev, G. Merkuryeva, eds. *Simulation-Based Case Studies in Logistics: Education and Applied Research.* London: Springer, 2009,   
pp. 147−165. Available from: doi: 10.1007/978-1-84882-187-3\_9.

**7. PUBLIKĀCIJAS ZINĀTNISKAJOS ŽURNĀLOS**

Autora uzvārds**,** Iniciāļi**.,** Nākamā autora uzvārds**,** Iniciāļi**.** Raksta nosaukums oriģinālvalodā**.** *Žurnāla nosaukums* *(slīprakstā)***.** Izdošanas gads**,** sējums (numurs)**,** lappuses**.** Pieejams: doi**:**

Author**.** Article title**.** *Journal title* *(Italic)***.** Date**,** volume number (issue)**,** page numbers**.** Available from: doi**:**

**Piemēri:**

Krēsliņš, A., Borodiņecs, A. Dzīvojamo ēku ventilācijas sistēmas. *Latvijas Būvniecība*. 2010, Nr. 1, 38.−39. lpp. ISSN 1691-4058.

Haritonovs, V., Smirnovs, J., Naudžuns, J. Prediction of Rutting Formation in Asphalt Concrete Pavement. *The Baltic Journal of Road and Bridge Engineering*. 2010, vol. 5, no. 1, pp. 38−42. Available from: doi: 10.3846/bjrbe.2010.05.

* ***Iespējami 2 varianti numerācijas un lpp. atveidošanā:***

***2010, vol. 5, no. 1, pp. 38***−***42.***

***2010, 5(1), 38***−***42.***

**8. PUBLIKĀCIJAS IZDEVUMA „RTU ZINĀTNISKIE RAKSTI” ŽURNĀLOS**

Autora uzvārds**,** Iniciāļi**.,** Nākamā autora uzvārds**,** Iniciāļi**.** Raksta nosaukums oriģinālvalodā**.** *Žurnāla nosaukums* *(slīprakstā)***.** Izdošanas gads**,** sējuma numurs**,** lappuses**.** Pieejams: doi**:**

Author**.** Article title**.** *Journal title* *(Italic)***.** Date**,** volume number**,** page numbers**.** Available from: doi**:**

**Piemēri:**

Berziša, S., Grabis, J. Projekta fāžu atkarīga projektu vadības informācijas sistēmu konfigurācija. *Informācijas tehnoloģija un vadības zinātne.* 2012, 15. sēj., 105.−110. lpp. Pieejams: doi:10.2478/v10313-012-0011-x (angļu valodā).

Kiršners, A., Poļaka, I., Aleksejeva, L. Gastric Cancer Risk Analysis in Unhealthy Habits Data with Classification Algorithms. . Information Technology and Management Science. 2015, vol. 18, pp. 97−102. Pieejams: doi:10.1515/itms-2015-0015

**9. TĪMEKĻA RESURSI**

Autora uzvārds**,** Iniciāļi**.,** Nākamā autora uzvārds**,** Iniciāļi**.** *Nosaukums oriģinālvalodā* *(slīprakstā)* [tiešsaiste]**.** Izdevējs**,** gads [skatīts 2014. g. 21. febr.]. Pieejams: <URL>

Author**.** *Title* *(Italic)* [online]**.** Publisher**,** date [viewed 21 February 2014]. Available from: <URL>

* ***Bieži nav iespējams noteikt izdošanas vietu un izdevēju, tādēļ šie elementi ir fakultatīvi.***

**Piemēri:**

Ribickis, L. *VIEDIE TĪKLI – jaunās tehnoloģijas drošai elektroapgādei* [tiešsaiste]. Dienas Bizness, 2011 [skatīts 2014. g. 21. febr.]. Pieejams: http://konferences.db.lv/wp-content/uploads/2011/12/4\_Ribickis.pdf

Janusevskis, J., Le Riche, R. *Simultaneous Kriging-Based Sampling for Optimization and Uncertainty Propagation* [online]. CCSd, 2010 [viewed   
21 February 2014]. Available from: http://hal.archives-ouvertes.fr/hal-00506957

**10. LATVIJAS PATENTI**

PATENTA PIETEICĒJS vai ĪPAŠNIEKS**.** *Nosaukums (slīprakstā)***.** Vārds [*vai* Iniciālis] Uzvārds**,** Vārds [*vai* Iniciālis] Uzvārds (izgudrotāji)**.** Int. Cl.: [Starptautiskās klasifikācijas indekss]**.** Iesniegšanas datējums [gggg-mm-dd]**.** Patenti un Preču Zīmes [Avota nosaukums]**.** Patenta numurs ar valsts kodu**.** Publicēšanas datējums [gggg-mm-dd]**.**

**Piemērs:**

RĪGAS TEHNISKĀ UNIVERSITĀTE. *Zemtemperatūras keramika ar hidrauliskām īpašībām*. Laimonis Bīdermanis, Linda Krāģe, Andris Cimmers, Lauma Lindiņa, Ingunda Šperberga, Laimons Timma (izgudrotāji). Int. Cl.: C04B33/00. Iesniegšanas datējums 2012-06-01. Patenti un Preču Zīmes. LV14562B. 2013-01-20.

1. Nolikums par bakalaura darba izstrādāšanu un aizstāvēšanu studiju programmā "Informācijas tehnoloģija" / Izstr. L. Aleksejeva, J. Grabis, J. Merkurjevs, Ģ. Vulfs. Rīga: RTU, 2011. 21 lpp. [↑](#footnote-ref-1)
2. Nolikums par maģistra darba izstrādāšanu un aizstāvēšanu maģistra akadēmisko studiju programmā "Informācijas tehnoloģija" / Izstr. J. Grabis, L. Aleksejeva, J. Merkurjevs, Ģ. Vulfs. Rīga: RTU, 2013. 12 lpp. [↑](#footnote-ref-2)
3. Fonta „Times New Roman” pielietošana attiecās ne tikai uz pašu tekstu, bet arī uz visiem elementiem – tabulām, attēliem un formulām. [↑](#footnote-ref-3)
4. Šeit un tālāk aizzīmju (•) lietošana paredzēta izmanības pievēršanai. Formāli pirms saraksta ar aizzīmēm jābūt ievadteikumam vai rindkopai ar kola zīmi beigās. [↑](#footnote-ref-4)
5. ISO 690:2010 pilnā apjomā ir pieejams http://www.rtu.lv/component/option,com\_docman/  
   task,doc\_download/gid,8235/iso-6902010.pdf [↑](#footnote-ref-5)
6. Krāsas lietotas tikai, lai izceltu būtiskos atribūtus; tās nav jāizmanto bibliogrāfijas noformēšanā. [↑](#footnote-ref-6)
7. Slīprakstā visos piemēros tiek atzīmēti augstākā līmeņa elementi – grāmatas, promocijas darba vai kopsavilkuma, rakstu krājuma, žurnāla, utt. nosaukumi. [↑](#footnote-ref-7)